
IÇjIO 


Els  comissionats  y  represen- 
tants de  la  «Sociedad  de  Auto-, 
res  Espanoles»  son  els  enca-í 
rregats  de  cobrar  els  drets  de 
propietat. 

Està  fet  el  dipòsit  que  inarca 
la  lley. 


Imprenta  de  la  Vda.  de  J.  Cunill.Universidad,  7. — Barcelona 


REPARTIMENT 


Joan  Drapot Sr.  Capdevila 

El  Comissari  de  policia  .     .  Sr.  Puiggarí 

Geroní  Maltíngut.    .     .     .  Sr.  Lapera 

Policia  primer Sr.  Petit 

Policia  segon Sr.  Baró 

Flora Sra.  Santaolaria 


L'acció  passa  a  París,  en  el  despatx  d'un  comissari 
de  policia,    —    Època  actual. 


ACTE  ÚNIC 


Despatx  del  Comissari  de  policia.  Al  aixecarse  el  teló  l'escena  estarà 
buida.  Una  llàntia  de  gas  ab  el  llum  mitj  abaixat  dona  a  l'habitació  una  to- 
nalitat trista.  Mobles  usats.  A  les  parets  alguns  anuncis  y  llistes  de  detin. 
guts.  De  tant  en  tant  se  senten  forts  enrahonaments  en  les  habitacions 
vehines  y  passos  de  gent  que  va  y  ve. 


ESCENA  PRIMERA 

EL  COMISSARI  DE  POLICÍAC  GERONI  MALTINGUT.  El  Comissari 

entra  per  la  dreta  seguit  d'en  Geroni  Maltingut,  qui  de- 
pressa  y  ab  humiliat,  giravolta  la  clau  de  la  llàntia  deixant 
il•luminada  l'habitació...  ElComissari  vesteix  de  frac, porta 
barret  de  copa  alta,  abric  ab  coll  de  pell y  botes  de  xarol. 

COMISSARI 

Fa  un  temps  endimoniat!...  No  hi  ha  res  de  nou,  se- 
nyor Maltingut? 

MALTINGUT 

Poca  cosa,  senyor  Comissari.  Are  que  recordo;  altre 
vegada  han  vingut  els  periodistes  pera  fer  informació 
respecte  la  qüestió  Franchart 

COMISSARI 

Heu  estat  amable? 


MALTINGUT 

Fins  a  l'exageració,  senyor  Comissari...  Hi  havia 
moments  que'm  feya  fàstic  de  serho  tant! 

COMISSARI 

Y  què  més?... 

MALTINGUT 

Lo  de  sempre:  alguns  borratxos,  per  no  perdre  la 
costum...  baralles  sense  importància...  algun  robo... 

COMISSARI 

Molt  bé... 

MALTINGUT 

Ja  l'hi  he  dit:  al  cap  de  vall  no  res...   . 

COMISSARI 

Perfectament... 

MALTINGUT 

En  aquest  moment  París  disfruta  de  tranquilitat  pa- 
radisíaca... 

COMISSARI 

Tranquilitat  superficial,  senyor  Maltingut...  Per  din- 
tre hi  ha  volcans  que  trevallen  ab  molta  activitat...  No 
ha  vingut  ningú  a  demanar  per  mi?... 

MALTINGUT 

Ningú...  (El  Comissari  deixa  el  bastó  sobre  una  ca- 
dira.) Y  com  ha  anat?  Ha  tingut  èxit? 

COMISSARI  ||gQ 

Que? 


MALTINGUT 

L'estrena  del  Vaudeville. 

COMISSARI 

Pcht!  La  sala  estava  brillant...  Moltes  dones  hermo- 
ses...  sempre'ls  meteixos...  el  rey  de  Bèlgica.., 

maltingut  (ab  entussiasme  y  aixecant  els  ulls) 
Oh!  El  teatre... 

comissari  [deixant  l'abric  penjat) 
El  teatre  es  molt  enganyador  y  cada  dia  es  torna 
més  superficial...  sempre  variacions  sobre'l  meteix  te- 
ma...  Ningú  s'atreveix  a  atacar  de  ferm  la  qüestió  social. 

MALTINGUT 

Seria  altre  cosa  si  nosaltres  volguéssim  dedicarnos 
al  teatre!...  nosaltres  que  vivim  constantment  ab  la 
qüestió  social!... 

COMISSARI 

Quasi  podem  dir...  maritalment!...  (Deixa'l  barret 
demunt  de  la  taula y  s'assenta  pera  examinar  els  pa- 
pers que  hi  ha.)  Adulteris,  sentimentalisme...  que  si 
m'estimes,  que  si  no  m'estimes...  d'això  tant  com  ne  vul- 
gui,.; però  res  de  reformes..,  res  d'idees. 

MALTINGUT 

El  teatre  està  vist  que  no  fa  pensar... 

COMISSARI 

Lluny  d'això!...  (Fregantse  les  mans.)  Sort  que  a  la 
sala  hi  ha  dones  de  primera  y  un  pot  entretenir  la 
vista!...  (Rient.) 


2.-C. 


maltingut  (rient  també) 
Ja  ho  crec! 

comissari  (mirant  el  rellotge  que  hi  ha  demunt  de  V estufa) 

Dimoni!...  Ja  son  tres  quarts  d'una...  Fassi'l  favor  dç 
retirarse...  He  de  trevallar  y  no'l  necessito  per  res. 

MALTINGUT 

Bona  nit,  senyor  Comissari.  (Va  per  sortir,  'però  es 
repensa:)  Perdoni,  senyor  Comissari...  (El  Comissari 
aixecaH  cap.)  Y  què  hi  ha  del  meu  article? 

COMISSARI 

Del  seu  article?...  Es  veritat...  ja  no  m'enrecordaba... 
He  parlat  ab  el  Director  del  Moviment... 

MALTINGUT 

Ah!...  Yquè  ha  dit?... 

COMISSARI 

Li  ha  semblat  que  no  era  prou  viscut...  que  era  poc  ! 
espiritual...  que  li  faltaba...  (Acaba la  frasse  ab  un  gest 
indicant  com  una  cosa  alada.)  Comprèn  lo  que  vuy 
dir?...  Es  necessari  que  sigui  més  lleuger...  {Repeteix  el 
gest  d'avans.)  En  fi,  que  sigui  una  cosa  més  parisenca. 

maltingut  (ab  aite  de  decepció  y  ab  ironia) 

Però  com  vol  que  tingui  caràcter  parisenc  un  estudi 
serio  y  ben  documentat  sobre  la  policia  a  la  Patagònia? 

comissari  (evadinlse) 
Sí,  ja  ho  veig...  Jo  he  fet  lo  que  he  pogut... 

MALTINGUT 

Ho  agraiexo  molt,  senyor  Comissari.  (Ab  amargor.) 
Y  després  se  queixen  de  la  inferioritat  y  de  la  decadèn- 
cia de  la  prempsa  francesa!... 

COMISSARI 

Tot  està  en  decadència...  la  prempsa,  el  teatre,  el 
gust  del  públic...  Fins  la  policia  està  en  decadència...  y 
fins  la  meteixa  Patagònia...  Què  hi  farem...  vivim  dintre 
una  època  de  decadència...  No  obstant,  no  n'hi  ha  pera 
desesperarnos!  Bona  nit,  senyor  Maltingut! 

MALTINGUT 

Però  es  trist,  molt  trist!...  Bona  nit,  senyor  Comissa- 
ri. ''Surt  Maltingut  fent  gestes  de  desolació.) 


ESCENA   II 

comissari,  flora,  policía  i.er  y  polici'a  2.0n  El  Comissari, 
mentres  va  trevallant,  xiula.  Fora  se  sent  remor  de  baralles; 
veus  d'homes  y  de  quant  en  quant  una  veu  estrident  de  dona. 
El  Comissari  aixeca  l  cap  y  mira  vers  la  direcció  de  la  re- 
mor, se  passa  la  mà  pels  cabells,  se  cargola  el  bigoti,  s'esti- 
ra els  punys  de  la  camisa  y  pren  una  actitut  de  conqueridor. 
S'acosta  la  remor  y  sobre  la  porta.  Dos  agents  entren  con- 
duint brutalment  a  la  Flora,  que  disputa  ab  ells.  La  Flota 
vesteix  de  cocotte:  irajo  de  color  clar,  capell  llamatíu  ab 
grosses  plumes  rojes  y  abric  de  pells.  Va  molt  pintada. 

flora  (barallantse) 

Selvatges ! . . .  brètols ! ...  No  us  en  doneu  vergonya  de 
maltractar  d'aquest  modo  a  una  dóna?  ..  Deixèume  es- 
tar, animals!... 


COMISSARI 

Què  es  això?...  Què  passa?...  (Mirant  a  la  Flora y  afy 
veu  severa.)  Altre  vegada  vostè?... 

POLICIA   I.er 

Sí,  senyor  Comissari,  altre  vegada  ha  vingut  a  donai 
escàndol  devant  de  la  comissaria!... 

COMISSARI 

Devant  de  la  comissaria?  Oh!... 

FLORA 

Es  mentida...  Son  uns  enredaires!... 

COMISSARI 

Calli...  Sembla  esperitada!.,.  No  se'n  dona  vergonya 
de  que  hagin  tingut  que  portaria  aquí  lo  menos  vint  ve- 
gades per  escandalosa? 

POLICIA    2.0n 

Més  de  trenta,  senyor  Comissari. 


Sí,  eh?...  Doncs  podeu  ben  creure  que  no  vinc  pas 
pera  admirar  aquesta  hermosura  de  caras  que  gasteu 
pels  dies  de  feina. 

COMISSARI 

Es  d'aquest  modo  que  correspon  a  la  meva  benevo- 
lència? 

FLORA 

Deixèume  estar!...  Me  feu  mal...  Sou  uns  bruts... 

COMISSARI 

Calli  y  procuri  no  complicar  la  seva  situació,  que  ja 
es  bastant  greu. 

FLORA 

De  tot  en  tenen  la  culpa  aquets  selvatges... 

COMISSARI 

He  dit  que  calli!  (Als  policies.)  Surtiu  que  vuy  quedar 
sol  ab  la  culpable.  (Els  agents  fan  un  gest  pera  demos- 
trar que  es  dóna  perillosa.)  No  tinch  por  de  res!  (A  la 
Flora,  inflant  la  veu.)  Are  me  les  pagarà  totes  d'una 
vegada!  Ahont  s'ha  vist  venir  a  escandalitzar  devant  de 
la  comissaria!...  Quina  impudicia!... 

FLORA 

Sermoneja  molt  bé! 

COMISSARI 

Es  dir  que  agrega  al  atentat  a  les  bones  costums  la 
burla  als  representants  de  l'autoritat? 

flora  [ab  un  to  cfextranyesd) 
Com? 

COMISSARI 

Està  molt  bé!  (Als  policies.)  Ja  poden  retirarse... 
(Mentres  se  retiren  els  policies.)  Are  sabrà  qui  soc  jo 

FLORA 

Però  senyor  Comissari... 

COMISSARI 

Prou!...  Díguim  la  gràcia  de  vostè... 

FLORA 

Això  si  que  te  gràcia! 

!3 


ieüi 


tre: 


comissariC^/í  agents  s'han  retirat,  sentintse  encare  els  seus 
passos  y  sa  veu  grunyidora) 

Díguim  el  seu  nom.  {Més fort.)  Respongui!...  (El  Co- 
missari y  la  Flora  escolten,  mirant  vers  la  porta...  Si- 
lenci... De  cop,  fent  una  gran  rialla,  la  Flora  es  llen- 
sa  vers  el  Comissari  y  l'abrassa  fortament.  Ell  corres- 
pon a  Vabrassada.) 

ESCENA  III 

FLORA,    EL    COMISSARI 
FLORA 

Què  hi  ha,  rey  meu? 

COMISSARI 

Que  cada  dia  ets  més  hermosa  y  tens  més  pardalets 
al  cap.  (Li  dona  un  petó.)  Trèute  aquest  monument. 
(Senyalant  el  capell.) 

flora  [se'l  treu  y  el  deixa  demunt  de  la  taula.   Després,    imi- 
tant al  Comissari) 
Diguim  el  seu  nom!...  Respongui!...  (Li  fa  un  petó.) 
Sabs  que  ets  terrible!  En  serio:  avuy  m'han  rebregat 
massa  els  teus  policies. 

COMISSARI 

Pobre  nineta! 

FLORA 

No,  no:  t'asseguro  que  dec  tenir  el  cos  plè  de  blaus. 

COMISSARI 

Are  ho  mirarem:  (Flora  s'aixeca.)  Què't  passa? 

FLORA 

Que  ja'n  tinc  prou  d'aquesta  combinació.  (Se  toca  els 
brassos,  les  cames  y  repara  el  desordre  de  la  seva 

toilette".)  Aquets  bèsties  sembla  que  ho  fan  a  gust!  Ja 
reuràs  com  algun  dia'm  faran  mal!  Y  d'això  tu'n  dius 
imor? 


comissari  [s  aixeca  v  s'acosta  a  la  Flora  per  acariciaria?) 
Sí,  reina  meva...  Això  es  amor  romàntic...  amor  d'al- 
tres temps..  Això'm  recorda  els  balcons...  les  escales 
de  corda...  els  trovadors...  (Fa  un  gest  de  tocar  la  gui- 
tarra.) En  aquest  sigle  ahont  no's  coneixen  les  aventu- 
res y  ahont  l'amor  es  tant  vulgar,  tant  sense  relleu,  això 
ho  trovo  deliciós,  imprevist...  En  una  paraula:  es  Sha- 
kespearià... 


FLORA 


Com  dius? 


COMISSARI 

Shakespearià...  vethoaquí. 

FLORA 

Això  deu  ser  un  terminatxo  de  policia!  De  segur! 

COMISSARI 

Ets  deliciosament  ignorant!  (Flora  s'ha  tornat  tris- 
ta.) Què't  passa,  estimada  meva? 

FLORA 

Res. 

COMISSARI 

Digues  la  veritat;  a  tú't  passa  alguna  cosa. 

FLORA 

Doncs,  clar,  jo  trovo  que  això  no  te  res  que  veure  ab 
l'amor! 

COMISSARI 

Què  dius  ara! 

FLORA 

Que  no'm  fa  gràcia  que'ls  teus  agents  se  diverteixin 
rebregantme...  Al  principi,  confesso  que  va  divertirme 
la  comèdia,  però  are  m'aborreix  moltíssim...  sobretot 
desde  que  tinc  la  seguretat  de  que'ls  teus  gustos  romàn- 
tics prompte  m'obligaran  a  fer  alguna  cosa  més  pesada 
y  més  extranya... 


COMISSARI 


No  exageris... 


FLORA 

En  fi,  que  ja  n'hi  ha  prou... 

comissari  [ab  melangia) 

Parles  aixís  perquè  no  tens  imaginació...  ni  sents  la 
poesia...  ni  t'agraden  les  sensacions  amoroses  rares... 
Què  hi  farem!  No  ets  apassionada... 

flora  [com  retrayentli) 

Jo?  (Mir antlo  fixament  als  ulls  y  acariciantli'ls  ca- 
bells.) Recòrdaten  be!... 

comissari 

Sí.  .  sí,.,  ja  t'entenc...  Volia  dir  que  no  ets  una  apas- 
sionada cerebral...  Tú  estàs  per  l'amor  normal...  regu- 
lar... casolà...  No  hi  dupto  que  es  un  genre...  Però  a  mi 
m'agrada  més  l'amor  pintoresc...  la  lluita...  el  perill... 
els  obstacles...  Romeo...  Julieta...  Aquets  son  els  meus 
models...  Soc  aixís;  no  puc  ferhi  més  .. 

FLORA 

Calla...  esbojarrat!  y 

COMISSARI 

Vina,  amor  meu!  (Intenta  conduhirla  al  diva.) 

flora  [després  d'una  petita  resistència  se  senta  al  costat  del 
Comissari,  en  el  diva.) 

Es  precís  que  busquis  un  altre  medi  pera  poguernos 
veure...  Siguent  de  la  policia  el  trovaràsab  facilitat... 

COMISSARI 

No...  T'ho  asseguro...  serà  difícil...  El  d'are  es  l'únic 
que  satisfàls  meus  gustos  aventurers  y  el  que'l  meteix 
temps  resolt  la  qüestió  de  seguritat...  Jo  necessito  aques- 
ta seguritat  tant  pel  meu  càrrec  com  pera  burlar  la  vi- 
gilància de  la  meva  esposa,  que  cada  dia  està  més  en- 
gelosida  y  m'espia  constantment...  A  vegades  pren  un 
cotxe  de  lloguer  y  amagada  dintre's  passa  hores  enteres 
devant  de  la  comissaria  pera  vigilar  si  entro  o  surto  de 
l'oficina...  La  meva  dóna  es  capàs  de  tot... 

FLORA 

Y  qui  m'assegura  que  es  veritat  lo  que  dius?...  (El 
mira  fixament  un  instant.)  Y  apropósit,  ahont  has  anat 
tant  emperifollat? 


COMISSARI 


Al  teatre. 


Al  teatre?...  La  teva  dóna?...  {Casi  plorant.;  Tu  no 
m'estimes... 

COMISSARI 

Que  no  t'estimo! 

FLORA 

No. 

COMISSARI 

Si  sabs  que  t'adoro...  Fesme  un  petó. 

FLORA 

D'aixó  sí  que  no  vols  anarne  may  endarrerit. 

COMISSARI 

Has  dit  que  no  t'estimaba?  Y  creus  que  si  fos  veritat 
lo  que  dius,  nina  meva,  toleraria  que't  passessis  hores  y 
més  hores  esperantme  al  carrer,  sofrint  fret,  y  tenint 
que  escoltar  les  grolleries  dels  viandants  y  patint,  per  fi, 
les  brutalitats  dels  meus  agents?...  Reflexiona  una  mi- 
queta,  ab  calma,  ab  sang  freda...  (Ab  gravetat  enfàti- 
ca.jAquets  sacrificis  que  purifiquen  l'ànima  y  l'aixe- 
quen... aquets  sacrificis  sublims,  no  s'exigeixen  més  que 
a  les  persones  que  s'estimen  de  debò,  apassionadament. . . 

flora  (una  ?nica  extranyada,  no  comprenguent  be) 
Aixís  ho  creus? 

COMISSARI 

Sí...  perquè  es  la  pura  veritat!...  Has  llegit  algun  lli- 
bre d'en  Bourget?  (Flora  fa  un  geste  negatiu.)  Aquest 
autor  explica  allò  de  enagenament  dintre'l  sacrifici... 
voluptuositat  dintre'l  sofriment...  sofriment  dintre  la 
voluptuositat. 

flora  [aixecant  les  espatlles) 
Això  son  mentides! 


COMISSARI 

Com  mentides?...  La  veritat  psicològica...  psicolò- 
gica y  cristiana,  amiga  estimada...  No  pots  imaginarte  la 
pena  que'm  fa  que  no  comprenguis  aquestes  coses...  Les 
dones  que  han  llegit  an  en  Bourget  al  moment  ho  com- 
prenen. 

flora  (després  d? un  moment,  com  d'ensomnï) 
Potser  si  que  m'estimes,  però  no'm  respectes    (El 
Comissari  fa  un  gest  de  protesta.)  No...  no...  tú  no'm 
respectes. 

COMISSARI 

Sembla  mentida  que  parlis  aixís!...  (Ab  gest  solem- 
ne )  Aquí  teniu  ben  demostrada  l'injusticia  de  les  dones 
y  la  seva  incoherència! 

FLORA 

No...  no... (El  Comissari  vol  acariciaria.)  Quietes  les 
mans....  Quant  jo  vinc  aquí  a  trovarte'm  fa'l  meteix 
i  efecte  que  si'm  fiquessin  a  la  presó... 

COMISSARI 

Just...  Precisament  això  es  lo  interessant. 

FLORA 

Sí,  eh? 

COMISSARI 

Lo  interessant...  lo  Shakespearià...  Y  després  que 
m'he  enginyat  pera  ferte  passar  devant  dels  meus 
agents  per  una  dóna  qualsevol,  per  comptes  de  la  meva 
estimada,  encare'm  surts  ab  la  canso  de  que  no't  res- 
pecto?... Tinc  al  menos  una  mica  de  delicadesa! 

flora  (una  mica  commoguda') 
Hèctor! 

COMISSARI 

Diguem.  Qui  t'ha  donat  més  proves  de  respecte  que 
jo?  Pots  retraurem  que  t'hagi  donat  may  ni  un  cèntim? 

FLORA 

No,  això  no...  Ni  tant  sols  un  ram  de  flors... 

COMISSARI 

Y  doncs?...  Tú  meteixa  ho  confirmes. 

V 

FLORA 

Sí...  però  no  es  pas  aquesta  la  qüestió! 

COMISSARI 

Com  que  no?..  Jo  trovo  precisament  que  aquest  es 
el  quid  de  la  qüestió... 

FLORA 

Tot  lo  que  vulguis...  Però  jo  no  puc  menos  que  con- 
fessar que'm  molesta  molt  venir  aquí  d'aquesta  mane- 
ra... També  tinc  el  meu  pudor...  No  sé  per  què  no  vols 
anar  a  casa  meva? 

COMISSARI 

Es  impossible. 

FLORA 

El  meu  piset  està  molt  ben  arreglat  y  no  put,  com  la 
teva  barraca,  a  tabac  y  a  agent  de  policia...  Animat... 

COMISSARI 

Es  impossible. 


FLORA 

Allí  hi  trovaràs  comoditats. 

COMISSARI 

Y  si  la  meva  dòna'ns  sorprengués?...  Calcula  quina 
situació  per  un  funcionari  públic! 

flora  (ab  salamería) 

Y  què?...  Seria  graciós...  Sobretot  agradante  les  si- 
tuacions rares...  Shak...  Shak...  No  sé  com  t'empatolles 
aquest  nom! 

COMISSARI 

No,  no. . .  Això  son  bromes  pesades. . .  Aquí  estem  molt 
bé.  .  (Agafantla  per  la  cintura.) 

flora  [separantli  les  mans) 
Deixem...  deixem. 

COMISSARI 

Y  ademés,  com  soc  un  home  d'imaginació...  un  cere- 
bral... rFlora  aixecaries  espatlles)  un  passional...  quant 
arrives  aquí  despentinada,  rebregada  pels  meus  agents, 
provo  una  sensació  nova  que'm  posa  de  bon  humor. 
(Intenta  abrassarlaj 

flora   (s'aixeca  y  se  separa) 
Sabs  lo  que  ets  tú?  un  gran  egoista  y  un  corruptor... 
No  fas  més  que  contarme  trapissonderíes...  Sempre'm 
surts  ab  la  teva  dóna,  y  jo  encare  no  sé  de  cert  si 
ets  casat... 

comissari  (aixecantse) 
Flora! 


FLORA 

Y  de  les  teves  excursions  teatrals  ja  n'estic  cansada. 
El  senyor  sempre  ve  del  teatre... 

COMISSARI 

Es  la  meva  obligació. 

FLORA 

La  teva  obligació!...  Prou  que  sé  quina  es  la  teva 
obligació:  perseguir  dones. 

COMISSARI 

Flora! 

FLORA 

No  nramohinis. 

COMISSARI 

Ecòltem  al  menos  .. 

FLORA 

Ja  n'hi  ha  prou...  Estic  fastiguejada  de  tú.  (Petita 
pausa.) 

comissari  [fib  sequetat) 

Ja  sabs  que'm  fan    horror  aquestes  escenes...    Si 
m'agradessin  no  tindria  necessitat  de  anarlas  a  buscar 
fora  de  casa,  perquè  la  meva  dona  es  mestra  en  aquest . 
art. 

flora 
Doncs  quedat  a  casa  teva. 

comissari 
Flora! 

FLORA 

Prou  n'hi  ha! 

COMISSARI 

No  m'excitis  perquè  tú  no  sabs  de  lo  què  es  capàs  un 
comissari  enfutismat... 

flora  (rient  nirviosamcnf) 
Ja!  ja!  ja!  (En  aquest  moment  se  sent  en  el  corredor 
soroll  de  passos y  enrahonaments  en  veu  alta.  La  Flora 
y  el  Comissari s  paren  y  escolten,  mirant  en  direcció  a 
la  porta.) 

comissari 
Què  redimoni  passa? 

flora 
Potser  els  agents  te  porten  una  altre  tonta  com  jo. 

comissari 
Calla!  Sembla  que's  dirigeixen  aquí...  (Ràpidament 
se  senta  a  la  taula  de  trevall.)  Posat  al  meteix  puesto 
en  que  van  deixarte'ls  agents...  El  barret...  (Li  tira  el 
barret.)  Comensa  a  protestar...  a  desahogarte..  Mira 
que't  poses  el  barret  al  revés...  Depressa..,  depressa... 
Insúltam...  injúriam...  (El  brugit  s'acosta.)  Insultals... 
Apa... 

flora  (acabant se  de  posar  el  barret) 
Ho  desitjes? 

comissari 
Sí,  dona,  sí...  No  perdis  temps...  (S'obre  la  portay 
entren  dos  agents,  sorollosament  aportant  un  captaire.)- 
He  dit  que  calli,  desvergonyida!  No  callarà? 

FLORA 

Vull  defensarme...  Els  agents  han  mentit...  Son  uns 
assessins,  uns  selvatges...  Y  tú  també  ho  ets  un  selvat- 
ge...  Animal...  Animal... 

comissari  {animant! a  en  veu  baixa) 
Molt  bé!...  {Després  tornant  al  tò  de  fingiment )  He 
dit  que  calli...  Y  li  prohibeixo  que'm  tuteixi... 

FLORA 

Tú  has  de  callar,  mossol. 

ESCENA  IV 

ELS  METEIXOS,  JOAN  DRAPOT,  POLICÍA   I.er y   POLICIA  2.on 

{Els  dos  policies  deixen  un  moment  al  captaire  y  volen 
llensarse  sobre  la  Flora,  a  la  que  amenassen  ab 
els  punys,  mirant  la  de  mala  manera.) 

POLICÍA  i.er 

Cuidado  ab  el  parlar! 

POLICÍA     2.on 

Lo  millor  serà  que  l'endressém! 

COMISSARI 

Deixeula,  que  encare  vull  ferli  algunes  preguntes 
importants...  Jo  crec  que  té'ls  mals  esperits  al  cos  .. 
(Senyalant  a  Joan)  Qui  es  aquest?  (A  Joan)  Què  ha 
passat?  (Mifantlo) Malament!...  La  cara  no  m'agrada... 
Y  cóm  és  que  volteu  encare  pels  carrers  a  una  hora 
tant  avensada  de  la  nit? 

joan  {se  treu  el  barret,  se  frega  un  poc  e!  bras  y   mira   a 
la  Flora  ab  estranyesa  y  simpatia.  Parla  ab  dolsor.) 
Ah,  senyor  Comissari...  no  hi  ha  pas  hores  pels  po- 
bres!... 

COMISSARI 

No  hi  ha  pas  hores...  no  hi  ha  pas  hores  ..  Procureu 
no  burlarvos  de  mi...  (Als  agents)  No  sé  per  què  no 
Theu  ficat  al  calabosso  desseguida. 

policia  i.er 
Aquest  home  ha  entrat  aquí  per  la  seva  voluntat. 

COMISSARI 

Bona  rahó!  Aquí  hi  haurà  entrat  aixís,  però  no'n  sor- 
tirà del  meteix  modo. 

policía  i.er 

Ha  dit  que  tenia  que  parlarli  ab  urgència.  (Joan  fa 
gestos  d'assentiment.) 

COMISSARI 

Ab  urgència?...  Es  extraordinari...  Qué  per  ventura 
si  tots  els  malfactors  de  París  demanessin  pera  parlar- 
me  ab  urgència...  a  la  una  y  mitja  de  la  matinada... 
quan  jo  trevallo...  els  faríau  entrar  en  el  meu  despatx? 

policia  i.er 

Dispensi,  senyor  Comissari,  però...  (Joan  continua 
fent  gestos  d'assentiment.)  Ja  n'hi  ha  prou  de  fer  ga- 
yotes...  Quiet!  (Li  dona  una  petita  empenta.) 

comissari  [a  Joan) 

Ja  que  sou  aquí,  parleu  de  una  vegada  y  acabem  de- 
pressa.... 

JOAN 

Avants  de  tot  li  prego  que'm  dispensi,  senyor  Comis- 
sari.. .  Jo  dec  dirli... 

COMISSARI 

Depressa!  Què  es  lo  que  heu  de  dirme? 

JOAN 

Are  ho  sabrà,  senyor  Comissari  ..  (Somrient.)  Li 
porto  una  cosa  que  no  té  res  d'ordinària...  que  l'he  tro- 
vada  al  carrer,  encare  no  fa  deu  minuts... 

comissari  [mirant  a  Flora) 

Es  assombrós  lo  que's  trova  aquesta  nit  pels  carrers 
de  París... 

flora 
Què  enrahona  aquest  mico? 

policia  i.er  [amenassantla) 
Desvergonyida! 

COMISSARI 

Deixèula.,.  deixèula!...  Estic  molt  per  sobre  delsseus 
insults...  No  obstant  en  prenc  nota.  (A  Joan.)  Y  què  es 
lo  que  heu  trovat  al  carrer? 

JOAN 

Això,  senyor  Comissari...  (Se  treu  de  la  butxaca  una 
cartera  que  entrega  al  Comissari.)  Una  cartera  de  pell 
fina  ab  adornos  de  plata... 

COMISSARI 

Una  cartera.^...  (Escèptic.)  Ah!...  Y  naturalment,  no 
hi  haurà  res  dintre?  De  valor  no  contindrà  més  queüs 

adornos?  (Aixeca  les  espatlles  y  els  agents  també.) 

- 

joan  [somrient  ab  malícia) 
Entérissin  vostè  meteix,  senyor  Comissari... 

COMISSARI 

Venir  a  molestarme  a  la  una  y  mitja  de  la  matinada 
per  una  cartera...  (Obra  la  cartera.)  Si  no  hi  ha  res  ja 
podeu  prepararvos  ..  (Examina  la  cartera  y  en  treu 
una  sèrie  de  bitllets  de  banc.  Els  compta  en  veu  alta.)  Y 
are...  No  esposible!...f7orwaa  comptar  els  bitllets...  Du- 
rant aquest  temps,  Joan  fa  signes  d'aprobació  als 
agents,  ab  els  quals  vol  expressar  la  sorpresa  del  Co- 
missari. Els  agents  li  responen  ab  mirades  furioses. 
El  Comissari  ab  ulls  de  sorpresa.)  Però  què  es  això?... 
Sembla  cosa  d'encantament...  Hi  ha  deu  mil  francsi... 
(lorna  a  comptar  els  bitllets.)  Paraula  d'honor.  .  hi  ha 
deu  mil  francs!... 

joan  (alsant  el  cap  bondadós amenl) 

Això  es,  senyor  Comissari...  deu  mil  francs...  (Els 
agents  miren  an  en  Toan  ab  expressions  successives 
d' extranyesa,  de  dubte y  de  respecte.)  Sí...  sí...  deu  mil 
francs... 

comissari  (examinant  els  altres  compartiments  de  la  cartera) 
Dimoni!..  Es  una  suma  important...  una  fortuna... 

joan  (filosòficament) 

Quant  penso  que  hi  ha  gent  que  pot  passejar  una 
cartera  ab  deu  mil  trancs!... 

comissari 
Y  vos  l'heu  trovada? 

JOAN 

Sense  dupte,  senyor  Comissari. 

COMISSARI 

Però...  això  es  assombrós... 

FLORA 

Es  Shak...  esShaks... 

POLICIA  i.er 
Calli... 

COMISSARI 

Deixeula.  (A  Joan.)  Y  com  heu  fet  la  trovalla? 

JOAN 

De  la  manera  més  senzilla,  senyor  Comissari.... 
{Procura  aplomarse  pera  explicarse.)  Veurà  com  ha 
sigut...  (Pausa.)  Seria  un  poc  més  de  mitja  nit...  Jo 
m'estava  en  el  boulevard,  després  de  la  sortida  del  tea-  \ 

tre  del  Vaudeville. . . 

COMISSARI 

Ah!...  També  sou  aficionat  a  les  estrenes? 

joan  (ab  modèstia) 

Per  necessitat!  ..  (Continuant.)  Havia  passat  molta 
gent,  però  pera  mi  la  jornada  havia  sigut  molt  trista... 
No  havia  recullit  ni  pera  pà  y  ademés  estaba  rendit  per 
la  molèstia  que'm  daba  la  trehcadura...  perquè  jo,  se- 
nyor Comissari,  tinc  una  hèrnia  que'm  fa  patir  molt  y 
me  priva  d'esser  àgil.  .  tant  es  aixís  que  vaig  lliurarme 

del  servey -militar  a  causa  d'aquesta  malura...  Res,  que, 
després  de  manejarme  molt,  la  nit  va  resultar  desgra- 
ciadíssima,  una  misèria!...  deu  cèntims...  y  encare  van 
resultar  extranjers...  Un  senyor  ben  plantat  ..  del  tipo 
de  vostè,  senyor  Comissari...  un  senyor  que  portaba 
molt  bona  roba...  perles  a  la  pitrera  de  la  camisa,  bon 
'  abric  de  pells  y  bastó  ab  punyo  d'or,  va  donàrmels  per 
j  haverli  obert  la  porteta  del  seu  coupé...  Deu  cèntims!... 
deu  miserables  cèntims...  a  un  desgraciat  com  jo...  un 
milionari!...  Veritat  que  fa  llàstima!... 

COMISSARI 

Sí,  però,  a  qui,  que  fos  més  pobre  que  vos,  voleu 
que'ls  donés?...  No  ataqueu  may  als  milionaris,  bon 
home.  .  que  son  indispensables  pel  mecanisme  social... 
Si  no  existissin,  vos  no  hauríeu  trovat  una  cartera  com 
aquesta  al  carrer...  Continueu... 

joan  (una  mica  embarassat) 
Llavors  jo  vaig  dir,  considerant  que'ls  deu  cèntims 
no  tenien  curs:  "'Mala  diada"  Feya'l  menos  tres  setma- 
nes que  no  n'havia  tingut  cap  de  tant  dolenta...  Ja  tenen 
rahó  de  queixarse  y  de  dir  que'l  comers  va  molt  ma- 
lament... y  potser  no  s'equivoquen  els  diaris  que'n  do- 
nen la  culpa  als  inglesos..  . 

COMISSARI 

Sí:  aquets  de  tot  ne  tenen  la  culpa... 

JOAN 

Doncs  que'l  diable  se'ls  emporti! 

comissari 
Això  està  bé...  veig  que  sou  patriota...  Però  anem  al 
cas... 

JOAN 

A  això  vaig,  senyor  Comissari...  Malehida  trenca- 
dura! 

COMISSARI 

No  perdem  temps!... 

JOAN 

Molt  bé  diu...  Jo  visc  una  mica  lluny:  plassa  d'An- 
vers, senyor  Comissari...  Ja  estava  decidit  a  anarmen 
a  casa...  sense  perdre  l'esperansa  de  trovar  pel  camí 
alguna  pobre  Venus  de  carreró  o  algun  noctàmbul  ge- 
nerós... perquè  d'aquets  n'hi  ha  que  tenen  bon  cor... 

FLORA 

Sense  dupte... 

JOAN 

...Que'm  donarien  deu  cèntims  dels  bons  pera  poguer 
comprar  pà  l'endemà...  Feya  més  d'un  quart  que  cami- 
nava, sense  trovar  a  ningú,  quant  de  sopte  sento  que'ls  ^ 
peus  trepitjaven  una  cosa  flonja...  De  moment  vaig 
pensar  que  podria  ser  algun  desperdici...  o  bé  alguna 
cosa  que  pogués  aprofitarse  pera  menjar!  ..  (Se  fricció- 
na  el  ventre.)  La  sort  no  estima  gaire  als  pobres  y  po- 
ques vegades  els  hi  reserva  sorpreses  agradables..  . 
Però...  qui  sab?...  Miri!...  are  recordo  que  una  nit  vaig 
trovar  al  carrer  Nou...  un  bon  tros  de  rostit...  Quina 
festassa!...  (Pausa.)  Vaig  recullir  l'objecte  que  havien 
descubert  els  meus  peus,  però  desgraciadament  no's 
tractava  de  res  de  menjar...  Va  resultar  un  engany,  se- 
nyor Comissari..,  se  tractava  d'aquesta  cartera  males- 
truga...  Desseguida  vaig  acostarme  a  un  fanal  pera  en- 

lerarme  de  lo  que  contenia...  Dintre  hi  vaig  trovar 
aquets  bitllets  de  banc,  lligats  ab  una  agulla.  Pel  carrer 
no's  veya  una  ànima  ..  no  hi  havia  ni  una  botiga  ober- 
ta ..  May  havia  vist  el  carrer  tant  funerari..;  ni  may 
m'havia  sentit  tant  pobre!...  (Baixa  una  mica'l  cap y  se 
passa  la  mà  pels  cabells.)  En  els  altres  compartiments 
no  vaig  trovarhi  res  més...  ni  una  carta...  ni  una  tar- 
geta... ni  una  fotografia...  ni  el  més  petit  indici  que  po 
gues  indicar  qui  era  el  propietari  d'aquella  fortuna  que 
jo  tenia  a  la  mà...  Y  jo  vaig  dirme:  "Es  precís  que  porti 
això  a  la  Comissaria  de  policia...  Serà  una  molèstia 
perquè  estic  molt  cansat  y  tindré  que  caminar  molt... 
No...  de  veres...  aquesta  nit  tinc  mala  sort..."  Y  are  ja 
ho  sab  tot,  senyor  Comissari...  Jo  buscava  deu  cèntims... 
deu  cèntims  dels  bons...  y  ensopego  ab  deu  mil  francs! 
(Gest  de  defalliment .)  Això  es  molt  trist!... 

flora  [que  ha  seguit  ab  molt  interès  la  relació) 
Aquest  home    es  un    carbassot!    (Amenasses  dels 
agents.) 

JOAN 

Y  are,  senyor  Comissari,  si  vostè  m'ho  permet  me 
n'aniré...  Ja  es  tart;  estic  molt  cansat  y  encare  he  de  ca- 
minar una  bona  estona...  Bona  nit... 

COMISSARI 

Un  moment...  No  puc  permetre  que  us  en  aneu 
d'aquest  modo ...  Lo  que  heu  contat  sembla  un  conte 
de  fades...  Es  Shakespearià!... 


JOAN 

Doncs  lo  que  he  dit  es  la  pura  veritat,  senyor  Co 

COMISSARI 

Ja  n'estic  convensut...  El  vostre  accent  es  sincer  .. 
sou  un  home  honrat...  un  hèroe. 

joan  (modestament) 
Oh,  senyor  Comissari! 

comissari  (imperiós) 
Un  hèroe!...  Ni  més  ni  menys...  Ja  sé  lo  que'm  dic. 
y  no'm  cansaré  de  repetir  en  veu  alta:  "Sou  un  hèroe!"' 

JOAN 

Suposem,  senyor  Comissari,  que  aquests  bons  agents 
haguessin  trovat  la  cartera?...  o  bé  aquesta  hermosa 
senyoreta?.. .  (Signant  a  Flora.) 


Tira  peixet! 
O  bé  vostè? 


FLORA 


JOAN 


COM/SSARI 

Jo?...  (Duptant.)  Dimoni!  (Desseguida,  categòrica- 
ment.) Sí;  també  hauria  sigut  un  hèroe  ..  Un  hèroe... 
compreneu?...  No  me'n  desdic...  Perquè  deu  mil  francs  .. 
de  nit...  ab  el  carrer  desert...  vos  podíeu...  En  fi,  ja  està 
dit:  sou  un  hèroe! 

joan  (somrient y  ab  tò  bondadós) 
Sí,  però  ja'n  puc  tirar  un  bon  tros  a  l'olla  del  meu 
heroisme,  senyor  Comissari... 

COMISSARI 

No  parleu  aixís...  això  es  calumniarvos  ..  Heu  fet  un 
acte  esplèndit  ..  admirable...  heroic...  Us  asseguro  que 

no  trovo  millor  mot  per  explicar  aquesta  acció  d'una 
elevació  moral...  considerable...  una  acció  d'insensat... 
Mereixeu  el  premi  Montyon...  Molt  més...  mereixeu  el 
premi  Nobel  ..  Molt  bé,  molt  bé...  (Ab  amabilitat.)  Cóm 
vos  diheu? 

JOAN 

Joan  Drapot,  senyor  Comissari... 

comissari  {ab  un  poc  de  lirisme') 
Se  diu  Joan  Drapot!...  Es  meravellós!  Joan  Drapot!.  * 
Sembla  impossible!...  Sembla  un  pas  de  novela!  (Molt 
somrient.)  Quina  es  la  vostra  professió? 

JOAN 

Com? 

COMISSARI 

Us  demano  què  feu,  quina  es  la  vostra  ocupació? 

JOAN 

Ah!...  senyor  Comissari... 

COMISSARI 

Recullidor  de  carteres,  que  jo  sàpiga,  no  es  pas 
una  professió. 

JOAN 

Doncs  jo  no'n  ting  altre... 

COMISSARI 

Com?...  No  teniu  cap  professió?... 

JOAN 

Me  sembla  que  no  més  que  mirantme  qualsevol  ho 
endevinaria. 

COMISSARI 

Que  viviu  de  les  vostres  rendes? 

JOAN 

Ja  estaria  content  de  poguer  víurer  ab  les  rendes 
dels  altres..,  Visc  de  la  caritat  pública,  senyor  Comis- 
sari... y  en  realitat  no  sé  si  de  lo  que  faig  se'n  pot  dir 
víurer... 

COMISSARI 

Hola!...  Hola!...  Això  s'embolica...  (El  Comissari  fa 
un  gest  de  molèstia).  Es  un  contratemps  que'm  moles- 
ta... Precisament  ara  que  ja  sentia  per  vos  simpatia... 
admiració...  (Ab  veu  menys  entussiasta y  fins  un  poc 
seca )  Hem  de  donar  a  les  coses  el  seu  verdader  nom... 
Vos  sou  un  captaire. . .  No  es  aixís? 

JOAN 

Desgraciadament,  senyor  Comissari...  Però  jo  no'm 
presumeixo  d'això  y  li  asseguro  que  de  bona  gana,  si 
pogués,  cambiaría  d'ofici...  i 

comissari  (ab  gravetat) 

Ta...  Ta!...  Presa...  indisciplina...  incompliment  dels 
debers  cívics...  individualisme...  (Després  d'una  pausa) 
Ahont  habiteu? 

JOAN 

A  la  plassa  d'Anvers. 

COMISSARI 

Bon  indret...  Y  a  quin  número? 

JOAN 

No  hi  ha  número,  senyor  Comissari,  es  un  banc. 

COMISSARI 

Un  banc?.,. 

JOAN 

Sí...  un  banc...  de  la  plassa...  sota  un  castanyer. 

COMISSARI 

Que  teniu  ganes  de  bromejar? 

JOAN 

No  per  cert...  Y  si  jo  li  digués  que  aquest  banc  es  la 
última  paraula  de  l'habitació  moderna,  vostè  no'm 
creuria,  senyor  Comissari! 

COMISSARI 

De  modo  que  no  teniu  domicili? 

JOAN 

No  més  que'l  que  li  he  dit. 

COMISSARI 

Això  es  molt  grave...  Vos  veniu,  obligat  per  la  lley, 
a  tenir  un  domicili. 

JOAN 

La  misèria  y  la  lley,  senyor  Comissari,  son  dos  coses 
ben  diverses. 

COMISSARI 

Sabeu  lo  que  es  un  home  sense  domicili? 

JOAN 

Segurament  un  desgraciat... 

COMISSARI 

No...  un  refractari...  una  espècie  de  desertor  civil.. 
un  criminal. . .  algunes  vegades ...  un  delinqüent  sempre. . . 
Vos  sou  un  delinqüent,  Joan  Drapot. 

JOAN  (movent  el  cap) 

No  ho  sé  si  soc  un  delinqüent...  Però  lo  que  puc  asse- 
gurar. . .  es  que  no  tro vo  trevall. . .  ni  tinc  recursos. . .  y  que 
tothom  me  trau  de  per  tot...  Y  quant  allargo  la  mà,  se- 
nyor Comissari,  me  donen  deu  cèntims  que  no  passen. 

COMISSARI 

Evidentment...  perquè  sou  un  perill  social... 

JOAN 

Un  perill  social!...  Mirim  bé,  senyor  Comissari,  y 
desseguida's  convencerà  de  que  soc  un  mort  de  gana... 
Y  per  si  això  li  sembla  poc,  pot  anyadirhi  la  malaltia  que 
pateixo.  Avans  ja  li  he  dit  que  tinc  una  hèrnia... 

COMISSARI 

Una  hèrnia!...  una  hèrnia!...  Are  no's  tracta  d'això.  • 
Are  no  hem  d'averiguar  lo  que  teniu.  .  sinó  lo  que  no 
teniu  ..  Es  un  fet  que  teniu  una  hèrnia  ..  però  també  ho 
es  que  no  teniu  domicili...  Per  consegüent  esteu  inclòs 
en  el  delicte  de  vagamondería...  Es  un  cas  ben  compli- 
cat y  fastidiós!...  Es  evident  que  sou  un  hèroe...  però 
també  a  la  vegada  sou  un  vagamond....  Y  si  no  hi  ha 
lleis  a  favor  dels  hèroes,  en  cambi  n'hi  ha  contra'ls  va- 
gamonds... 

JOAN 

Segurament...  d'aquestes  coses  no'n  manquen may!... 

COMISSARI 

No  vàreu  pensar  en  res  d'això  al  recullir  la  cartera? 
De  segur  qu'us  imaginàreu  qu' era  una  cosa  molt  sen- 
cilla  recullir  del  mitj  del  carrer  una  cartera  perduda?... 
Doncs  ja  veyeu  que  no  . .  Quina  mala  pensada  va  tenir 
aquest  bon  home!  Quin  dimoni  d'idea!... 

JOAN 

Es  cert.  .  Si  hagués  conegut  les  lleis...  me  n'hauria 
ben  guardat  de  recullir  la  cartera...,  hauria  deixat 
aquesta  feina  pels  rics. 

COMISSARI 

Y  hauríau  fet  santament. . .  Els  diners  son  el  benestar 
dels  rics.,  y  els  rics  prenen  son  benestar  ahont  el  troven. 

JOAN 

Y  per  això  els  rics  no  son  pobres... 

COMISSARI 

Evidentment...  Ja  comenseu  a  rahonar  bé;  però,  per 
desgracia,  ja  es  massa  tart... 

JOAN 

Vaig  veyent  que  això  no  convida  pasa  ésser  honrat... 

COMISSARI 

No's  tracta  pas  d'això...  Ningú  us  pregunta  si  sou 
honrat  ..  Se  tracta  no  més  que  de  respectar  la  lley...  o 
de  sapiguerla  eludir  .  que  es  lo  meteix.. 

JOAN 

Sí,  sí.  .  ja  ho  comprenc...  Però  hi  ha  que  ésser  ric 
pera  poguerho  fer. 

COMISSARI 

Què  hi  farem!  ..  Es  aixís...  (Fent  saltar  la  cartera 
sobre  la  seva  mà.)  N'hi  ha  ben  pocs  que'n  la  vostra  si- 
tuació l'haguessin  portada  aquesta  cartera...  No  hi  ha 
dupte  ..  Deu  me'n  guardi  de  voler  insinuar  que  no  heu 
demostrat  molta  11  estesa  al  portàrnosla...  Tot  lo  contra- 
ri... però  us  ha  Efaltat  prudència...  oportunitat...  refle- 
xió... per  lo  menos...  Moralment  parlant,  la  vostra  acció 
es  deies  més  meritòries...  y  ademés  es  digne  d'una  re- 
compensa... que  no  deu  ser  inferior  a  cinc  francs  y  que 
segurament  us  donaran  quant  trovarem...  si  es  que'l 
tro  vern...  al  amo  de  la  cartera  y  dels  deu  mil  francs... 
Però...  legalment?...  legalment  heu  ensopegat  de  mala 
manera... 

JOAN 

Sí:  ja  ho  vaig  veyent. 

COMISSARI 

De  molt  mala  manera...  Compreneu...  Serà  bó  que 
sapigueu,  pera  que  us  serveixi  de  norma,  que  no  hi  ha 
cap  lley  que  us  obligui  a  trovar  pel  carrer  carteres  far- 
sides  de  bitllets  de  banc...  (Agfa  l  cbdic  de  dernunt  de 
la  taula.)  Aquí  teniu  el  còdic...  ja  podeu  buscar  que  no 
n'hi  trovarèu  cap. 


JOAN 


Ta  ho  crec,  ja... 


COMISSARI 

En  cambi  n'hi  ha  una  qu»  obliga,  baix  penes  molt  se- 
veres, a  tenir  un  domicili.  (Torna'l  còdic  demnnt  de  la 
taida.)  Hauria  sigut  molt  millor,  us  ho  juro,  que  ha- 
guéssiu trovat  un  domicili  avants  que  una  cartera... 

JOAN 

Es  cert,  senyor  Comissari... 

COMISSARI 

Doncs  bé,  jo  estic  disposat  a  trovar  per  vos  un  domi- 
cili. 

JOAN 

De  veres? 

COMISSARI 

Paraula  d'honor!... 

JOAN 

Vostè  es  massa  bò,  senyor  Comissari. 

COMISSARI 

Aquesta  nit,  dormireu  aquí... 

JOAN 

Molt  bé! 

-    COMISSARI 

Y  demà  dematí  tindreu  que  ingressar  a  la  presO. 

joan  [extranyat) 
A  la  presó? 

comissari   [aixecanise) 
Sí.   . 

FLORA 
Sí,  SÍ... 

JOAN 

Això  es  massa!... 

COMISSARI 

Poseuli  les  manilles...  però  tracteulo  ab  dolsura...  Es 
un  hèroe... 

flora  [en  el  colmo  de  V estupefacció) 
Què  es  això! 

policía  i.er  (posant  brutalment  ab  V altre  policia  les  manilles  a 
nen  Joan) 

Apa!  Vina  que  t'acompanyarem  al  teu  palau! 

JOAN 

Es  de  veres  que'm  deteniu?  Decididament  no  tinc  pas 
sort  aquesta  nit... 

policía  i.er  (empenyentlo) 
Anem...  tros  d'hèroe... 

JOAN 

Que  es  trist  això!  (Surten  en  Joan  y  els  policies) 

ESCENA  V 

comissarijv  flora:  (.Flora  està  consternada.  S' acosta'l  Comis- 
sari y  després  d 'una  petita  pausa) 

flora 
De  modo  que  es  en  serio? 

COMISSARI 

Què? 

FLORA 

Qu'has  detingut  a  aquest  pobre  vell? 

COMISSARI 

Es  ben  clar... 

FLORA 

Paraula? 

COMISSARI 

Sí,  dóna... 

FLORA 

Doncs  ets  un  butxí  repugnant... 

comissari 
Es  inútil  que  cridis  y  que  m'insultis  perquè  estem 
sols. 

FLORA 

No,  si  are  t'insulto  de  veres.  (Picant  de  peus.)  Hem 
acabat...  no  vuy  sapiguer  res  més  detú...  M'has  aver 
gonyit...  Fins  te  trovo  lletg... 

comissari 
Acabaràs  per  fastiguejarme... 

FLORA 

Ah!...  Doncs  això  no  pot  acabar  aixís...  Mal  cor.  . 

comissari 
Prou.  Fes  el  favor  d'anarten  d'aquí. 

FLORA 

No. 

COMISSARI 

No  vols  anarten? 

FLORA 

No,  no  y  no. 

COMISSARI 

Fes  com  te  sembli.  (Toca  el  botó  d'un  timbre  elèctric.) 

FLORA 

Què  fas? 

COMISSARI 

Are  ho  veuràs. 

ESCENA  VI 

ELS  METEIXOS,    POLICÍA  I.er,  POLICÍA    2.0n 

comissari  {als  polides) 
Emportèusen  aquesta  dóna... 

flora  [casi  no  podent  parlar  de  sorptesa  y  de  ràbia) 
No... 

comissari 
Y  fiqueula'l  caïabosso. 

flora  (furienta) 
Ah!  Mal  home!..  Butxí!...  (Els  policies  V agafen  cada 
un  per  un  bras.  Ella's  defensa  y  protesta,  cridant.)  No, 
no  vull  anarhi... 

POLICÍA   I.er 

Calla...  y  segueix..   . 

flora  (volguentse  desfer  dels  polides) 
Deixffiume...  Bèsties!...  Canalles!... 

POLICIA    2.0n 

Calla!...  (Empenyentla  brutalment.) 

COMISSARI 

Tracteula  ab  més  dolsura...  Després  de  tot  es  una 
dóna... 

POLICÍA   2.0n 

Però  està  feta  una  fiera!...  '(Crits,  plors,  insults  de 
Flora,  que  empenyuda  pels  policies  desapareix  ab  ells.) 

ESCENA  VII 

comissari y  després  geroni  maltingut 

í 

comissari  (passeja per  V escena.  Ja  no  se  sent  remor  a  V inte- 
rior. S'acosta  a  la  taula  y  posa  en  ordre'ls  papers.  Després 
agafa  la  cartera,  la  contempla  un  moment  y  la  fica  dintre 
un  calaix,  tancantla  ab  clau.) 

Imbècil!...  {Desseguida,  ab  gest  febril,  se  posa'l  ba- 
rret y  encén  un  cigarret.)  Malehides  dones..  No  es  pos- 
sible disfrutar  al  costat  seu  d'un  moment  de  tranquili- 
tat!...  (Va  pera  sortir,  quant  apareix  per  la  porta  de  la 
dreta  Geroni  Maltingut.) 

MALTINGUT 

Dispensi,  senyor  Comissari. 

COMISSARI 

Encare  es  aquí,  vostè?...  Perquè  no  se  n'ha  anat? 

MALTINGUT 

Senyor  Comissari!... 

comissari  (es  camini  lo) 
Senyor  Comissari!...  Vàgissen!... 

MALTINGUT 

Dispensi,  venia  per  dirli  que  seguint  el  seu  consell, 
he  posat... 

COMISSARI 

Deixim  en  pau!...  (V empeny.)  De  lo  contrari  l'envio 
al  calabosso...  (Se  gira  y  al  veure  als  policies  que  han 
entrat  al  sentir  la  disputa  els  hi  diu:)  Y  a  vosaltres 
també...  (Surt  atropellant  als  policies.) 

TELÓ 


La     traducció    d'aquesta    comèdia  fou 

estrenada    en    el    Teatre    Català, 

(Roinea),    la    nit    del    3   de 

mars  de  1910,  baix  la 

direcció    artística 

de  D.  Adrià 

Gual 

